ming030890/wiki-yue-high-quality huggingface dataset:
夢斷城西

夢斷城西（英文：West Side Story）係由莎士比亞嘅《羅密歐與朱麗葉》改編而成嘅音樂劇，1957年喺美國百老匯首演，亦曾經喺1961年翻拍成同名嘅歌舞片。
呢個音樂劇係由亞瑟．勞倫斯（英文：Arthur Laurents）改編，萊恩納德．佰恩斯坦（英文：Leonard Bernstein）負責作曲，同埋史蒂芬．桑坦（英文：Stephen Sondheim）填詞。

第一幕
Tony同Maria嚟自美國紐約曼克頓西區嘅敵對幫派，佢哋一見中情，重心愛對方，但Tony喺一次幫派械鬥時殺死咗Maria嘅阿哥Bernardo。

第二幕
最終Maria原諒Tony，重打算遠走他方去開展新生活，無奈Tony因為幫派尋仇而被殺。

角色
噴射幫（The Jets）成員係本土美國白人。
Tony係男主角，即係原著《羅密歐與朱麗葉》裏面嘅羅密歐。
Riff係噴射幫嘅首領。喺粵語嘅演出，會叫招積強（1982）或者大佬棠（2000）。
其他噴射幫成員
鯊魚幫（The Sharks）成員係波多黎各移民，部份人會有西班牙話口音。
Maria係女主角，即係原著《羅密歐與朱麗葉》裏面嘅朱麗葉。
Bernardo係Maria嘅阿哥，亦係鯊魚幫嘅首領。喺粵語嘅演出，會叫Ben（1982）或者阿寶（2000）。
Anita係Maria好姊妹，亦係Bernardo嘅女朋友。
其他鯊魚幫成員

歌曲
Maria係Tony搵到Maria嘅屋企後，就企喺街度唱。
今晚夜（Tonight）

2000年
《夢斷維港》係由《夢斷城西》改編而成，故事地點由美國紐約曼哈頓西區搬到尖沙嘴嘅維港海邊，噴射幫變成油尖地膽，而鯊魚幫就變成大圈幫，部份人嘅西班牙話口音亦會變成普通話口音，甚至其他方言口音。
日期：2000年11月24號至30號
地點：香港文化中心廣場
主辦：劇場空間
藝術顧問：鍾景輝、劉兆銘
監製／翻譯／改編：張可堅
導演／舞台設計：余振球
音樂總監／指揮：石信之
填詞：岑偉宗、陳文剛
編舞：謝漢文（英文：Mohamed Drissi）
燈光設計：溫迪倫
服裝設計：金丹
音響設計：劉穎途
樂團：香港新愛樂交響樂團
演員：黃貫中（飾演Tony）、歐錦棠（飾演大佬棠）、莫堅忠（飾演阿寶）、杜雯惠（飾演Maria）、姚詠芝（飾演Anita）
夢想國

《夢想國》係香港歌手鄭嘉穎嘅第3張大碟，喺1994年8月推出。
夢想程式

《夢想程式》（英文：Dream Coder），係星加坡新傳媒私人有限公司製作嘅科技題材時裝劇，由陳羅密歐、白薇秀、陳泂江領銜主演，並由馮偉衷、姚彣隆聯合演出。

播出時間
除非特別寫明，否則本文所有時間都係以UTC+8時間為準。
大村和市郎

大村和市郎（1933年1月1號—）係日本足球員，司職中場，曾經喺1956～1958年間爲日本足球代表隊出場5次，重參加過1956年夏季奧林匹克運動會。
大本祐槻

大本祐槻（1994年9月24號—）係日本足球員，司職後衞，效力FC岐阜。
大杏仁

大杏仁，又叫扁桃仁，係扁桃嘅果仁，亦係常見嘅食材。
大本忠輝

大本忠輝（1969年4月6號—）係日本足球員，司職前鋒，效力過平塚比馬。
大杉誠人

大杉誠人（1983年2月2號—）係日本足球員，司職後衞，效力過佐川印刷，佐川滋賀，讚岐卡馬達馬尼，及MIO Biwako Shiga。
大本真基子

大本真基子 ，係日本嘅一個女藝人同埋配音員。
咭紙

咭紙，係紙一種，比一般紙厚同埋硬，可以用來整各種咭，有顏色嘅亦可以用來做美工設計。
咬鵑科

咬鵑科（學名：Trogonidae）係鳥綱一個科，亦係咬鵑目（學名：Trogoniformes）下唯一嘅科，下有7個屬，包括咬鵑屬。
咯嗲

凍食嘅前菜，好似溝酒咁整，放落個咯嗲杯入面，點咯嗲醬食，例如大蝦咯嗲、雜果咯嗲（Fruit Cocktail）。
咯嗲杯

咯嗲杯係用嚟裝咯嗲嘅玻璃杯，上寬下窄，容量13厘升。呢種杯最初頭係用嚟裝馬天尼，所以又叫馬天尼杯。
咭

咭（粵拼：kaat1；英文：card；英國音：[kɑːd]，美國：[kɑɹd]  聽）係一張較細，但係厚身嘅紙，通常質地比普通紙硬啲，由紙板或者硬咭紙𠝹出來，亦有塑膠做。「咭」字係來自英文card，而card又來自希臘文χάρτης（音chartēs），即係紙咁解。國語通常譯佢做卡。
咭有大有細，按唔同用途而命名。一類係賀咭，好似聖誕咭，年咭，生日咭，情人咭等等。另一類係細張嘅，好似咭片，信用咭，會員咭，折扣咭，年曆咭，學習咭，遊戲咭等等。亦有一啲大細介乎兩者之間，好似餅咭。
咭響漢字上，有時叫做牌。例如啤牌，名牌。亦都叫做片，好似明信片，即係甫士咭咁解。
電腦上，咭係指可以插入電腦，擴充電腦功能力嘅電路板。例如有記憶咭，視頻咭之類。
咭套

咭套（英文：card sleeves）係一啲設計嚟裝住咭牌嘅套，通常用塑膠造。咭套最常見嘅用途係俾玩 TCG 嘅人攞嚟裝住佢哋啲收藏品。
咭片

咭片（Business card），又叫名片，係張咭帶有公司或者個人有關生意嘅資料。佢一方面係正式介紹，另一方面，方便收嘅人帶同記得。咭片通常有名、所屬公司，有時有埋公司標誌，重有聯絡地址、電話、傳真、電郵同網址。有時重有電傳（telex），銀行戶口號碼，稅務編號。傳統咭片都係白底黑字，但今時今日，乜色乜花款設計都有。有啲重有人頭相添。
維基同享有多媒體嘅嘢：Business cards
利源東街

利源東街（英文：Li Yuen Street East）係香港中環一條馬路，由德輔道中開始，去到皇后大道中。街上有唔少小販攤檔賣雜貨，主要賣布、皮革、手錶、手袋、衫、紀念品等。
利民大廈

利民大廈響氹仔嘉模堂區大連街同孫逸仙博士大馬路，係屬於房屋局嘅經濟房屋。

利民大廈案件
2012年7月19號凌晨，利民大廈揭發一單兇殺案。繼7月14號揭發一單命案，唔夠一個禮拜澳門再揭發兇殺案。司警發言人徐一平話，兩單案之間並無關係，亦唔能單單憑呢兩單案，就推斷澳門治安惡化。而目前冇跡象話澳門治安續漸惡化。女死者姓吳，三十一歲，日籍中國人，持日本護照，冇藍卡，獨居響利民大廈一個單位。案中吳女住喺日本嘅五十三歲媽媽，因為同個女失去聯絡超過十日，響18號晚黑從日本搭飛機來澳門，19號凌晨去到個女住嘅單位出面拍門但係冇人應門，重聞到臭味，覺得可疑。佢打電話報警重叫埋開鎖佬來開門，發現個女瞓響廳同房之間嘅地下死咗。司警局響凌晨一點四十五分接到治安警通知，即刻派員接手調查，司警人員經過初步檢查，女死者瞓響廳同房嘅地下，身上衣服整齊，單位門窗完好，室內物件整齊，冷氣機開住，屍體已經腐爛發臭，初步估計死咗超過一個禮拜。調查又發現女死者手踭同個肚有傷痕，當中嘅胃曾經被利器拮入造成致命傷，地上留底大灘血漬，估計失血過量而死。但係現場搵唔到兇器，所以將案件列做謀殺，司警兇殺組又執走單位一啲物件証物全力偵查。而大廈管理員話，吳女近期由一個男子陪同入住單位，但係單位係吳女獨居嘅。亦有管理員話16號巡樓嗰陣已經發覺六樓傳出臭味，以為係垃圾臭味造成。已經紀錄發現臭味事件，直到19號揭發事件先知係屍臭。
利物浦

利物浦（英文：Liverpool），舊底譯名梨花埠，英國一港口城市，喺英格蘭西北部，向住愛爾蘭海嗰面，出大西洋，19世紀時繁盛如美國紐約，第二次世界大戰後衰落。利物浦嘅足球同音樂尤其出名，特別係利物浦同愛華頓兩大足球會，同埋搖滾樂隊披頭四，樂隊四位成員都係土生土長嘅利物浦人。
利物浦位於默西河口嘅東岸，市中心距離愛爾蘭海大約5英里。
市政由利物浦市議會管理，係默西河畔都市郡5個自治市之一。2016年全市人口估計有484,578人，默西河畔都市區共有224萬人。雖然利物浦已經失去咗大部分製造業基礎，不過仍然係英格蘭嘅核心城市之一。
2004年，「海上商業城市利物浦」被列為世界文化遺產。利物浦曾經被選為2008年度歐洲文化之都。

體育
利物浦有兩間參加英格蘭超級足球聯賽嘅球會，葛迪遜公園嘅愛華頓足球會（Everton FC）同喺晏菲路嘅利物浦足球會（Liverpool FC）。利物浦贏過18次聯賽冠軍，5次歐洲聯賽冠軍盃（僅次於皇家馬德里嘅9次同AC米蘭嘅7次）同6次足總盃。愛華頓贏過9次聯賽冠軍同5次足總盃，但係喺英格蘭頂級聯賽超過100年，比英格蘭任何足球會都耐。愛華頓贏咗第一次默西塞德郡打吡。另外，同利物浦市一樣屬於默西塞德郡嘅Birkenhead重有一支主場喺Prenton Park嘅球會燦美爾流浪足球會（Tranmere Rovers FC），打緊英格蘭甲組足球聯賽。

宗教場所
希臘東正教會聖尼古拉教堂
Gustav Adolfus Kyrka，瑞典海員教堂。
利物浦大教堂（聖公會）
利物浦基督君王都主教座堂（天主教）
王子路 Synagogue
聖路加教堂
聖母和聖尼古拉教堂 seafarers教堂同利物浦 parish 教堂

名人
同利物浦有關嘅名人好多，睇利物浦名人一覽。
1960年代以來，利物浦喺英國以至全世界嘅Pop音樂文化舉足輕重。睇利物浦著名樂隊一覽。

議會選區同議員
利物浦有5個議會選區：Garston、河濱、Walton、Wavertree同埋West Derby。
利比利亞

面積• 總計111,370 km2（43,000 sq mi）（第102位）• 水域（%）13.514人口• 2022年估計5,358,483（第121位）GDP（PPP）2019年估算• 總計64.69億美元• 人均1,413美元GDP（國際匯率）2019年估算• 總計32.21億美元• 人均704美元堅尼系數（%，2016年）35.3中HDI（2022年）▲ 0.481低 · 第178位貨幣利比利亞元（LRD）時區UTC+0 （GMT）日期格式mm/dd/yyyy行車方向靠右電話區號+231互聯網頂級域.lr∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
提示：呢篇文講嘅唔係利比亞。
利比利亞（英文：Liberia，又譯做利比里亞）全名利比利亞共和國（英文：Republic of Liberia），係非洲西部一國。周圍係塞拉里昂、畿內亞同象牙海岸，南面係海。英文「利比利亞」嘅意思係「自由之地」，皆因佢係由美國放返非洲嘅奴隸成立嘅獨立國。經歷利比利亞內戰（1989年到1996年）同第二次利比利亞內戰（1999年到2003年）之後，好多人無家可歸，經濟完全破壞晒。
利氏

利（粵拼：lei6）係唐人姓氏，喺《百家姓》裏頭排第364位。

名人
利德蕙，前加拿大參議員
呢篇利氏係同姓氏有關嘅楔位文章，重未寫完嘅。麻煩你幫手充實佢。
利源西街

利源西街（英文：Li Yuen Street West）係香港中環一條馬路，由德輔道中開始，去到皇后大道中。街上有唔少小販攤檔賣雜貨。
利濟橋

江津利濟橋：喺重慶江津區，重慶市文物。
待月橋：喺廣東廣州海珠區，廣州市文物。
楊公橋：喺臺灣彰化縣，臺灣鹿港八景之一。
利潤

利潤（英文：profit）係收入減成本得出嚟嘅一個正值餘數。
公式：收入減成本 = 利潤
若果計出嚟嘅係負數，簡單講即係個交易蝕錢。
利潤最大化

利潤最大化（英文：Profit maximization）喺早期西方資本主義，純經濟學嘅角度，企業嘅行為目標，就係利潤(𝜋)最大化。近期嘅經濟學都加入倫理學嘅角度。相信以長線嚟講，只有具商業信譽、社會責任嘅企業，佢嘅利潤先會有最大化。當邊際收益邊際成本（MR=MC），即邊際利潤係零嗰陣，利潤達到極大化。
大褸

大褸係種褸，厚身長袖，成褸長到落膝頭，主要係用嚟保暖。
大西健晴

大西健晴 ，係日本嘅一個男配音員。

配音作品一覽
呢個表唔完整，歡迎加料。
大西勝俉

大西勝俉（1990年7月29號—）係日本足球員，司職守門員，效力沼津青藍。
大西亞玖璃

大西亞玖璃 ，係日本嘅一個女藝人同埋配音員。
大西容平

大西容平（1982年10月30號—）係日本足球員，司職中場，效力過甲府風林，及富山勝利。
大西勇輝

大西勇輝（1996年7月30號—）係日本足球員，踢後衞，效力過京都不死鳥同埋奈良倶楽部。
大西孝治

大西孝治（1988年6月6號—）係日本足球員，司職前鋒，效力過德島漩渦，及讚岐卡馬達馬尼。
大襟島

大襟（Tai Kam），又叫大襟島，喺中國廣東，係台山市第三大島。個島響對赤溪半島對出，同半島隔個銅鼓海。

地理
大襟係廣東沿岸各島其一個。佢東面遠啲有荷包同大杧。南面有幾啲細好多嘅島，近啲有火燒排、番鬼卵，再南啲係小襟，再南啲係三杯酒。佢東南遠處係上川。大襟靠隔個銅鼓海就係赤溪半島，係大陸部份。最近嘅城係佢東北偏嘅赤溪。
大襟島上北有麻瘋醫院，南有南灣。
島上大部份地方都無開發，主要係漁業為主。周圍嘅海係中華白海豚棲息地。
吉野峻光

吉野峻光（1989年4月24號—）係日本足球員，司職中場，效力過大阪櫻花，及甲府風林。
吉野裕行

吉野裕行 ，係日本嘅一個男配音員。

配音作品一覽
呢個表唔完整，歡迎加料。
吉量

吉量，山海經講犬封國奇馬，郭璞話又叫吉良。隻馬有紋，雙目黃金色，赤鬃，騎佢就長壽千歲。有說頸似雞尾，又叫雞斯之乘。
山海經海內北經咁講。
「
有文馬、縞身朱鬣、目若黄金、名曰吉量、乘之壽千歲。
」
吉開清人

吉開清人 ，係日本嘅一個男配音員。

配音作品一覽
呢個表唔完整，歡迎加料。
吉陽

吉陽係中國海南三亞一區，面積372平方公里，人口24萬。
吉野彰

吉野彰（1948年1月30號—）係日本化學家，喺2019年攞到諾貝爾化學獎。
吉野號

吉野號防護巡洋艦係一架大日本帝國海軍防護巡洋艦，個名嚟自奈良縣吉野山，1892年至1904年服役。喺甲午戰爭時包括豐島海戰同大東溝海戰中表現優秀，係中國清代水師剋星。佢係現代中國反日仇日教育常用教學史料。
吉野恭平

吉野恭平（1994年11月8號—）係日本足球員，司職後衞，效力京都不死鳥。
吉野智行

吉野智行（1980年7月9號—）係日本足球員，司職中場，效力過浦和紅鑽，湘南比馬，橫濱FC，及鳥取飛翔。
大埔體育館

大埔體育館，香港室內體育館之一，喺大埔新圍仔，汀太路十三號，另兩邊為新圍仔路同汀麗路，英文叫Tai Po Sports Centre。行政上歸大埔區。設施有籃球場、排球場、羽毛球場、壁球場、乒乓球檯、活動室、健身室、舞蹈室。
大埔龍尾泳灘

大埔龍尾泳灘，香港泳灘之一，喺大埔龍尾村，英文叫Tai Po Lung Mei Beach，屬於人工泳灘，前身為天然泥灘，2021年啟用。行政上歸大埔區。設施有泳灘。歸康樂及文化事務署管。
大埔頭巴士總站

大埔頭巴士總站，香港巴士總站之一，喺大埔頭，英文Tai Po Tau Bus Terminus。佢喺大埔頭路一段，就近大埔運動場同大埔運動場壁球及網球中心，對住太湖花園。
個巴士總站主要行巴士駁去香港國際機場同東涌。亦有繁忙時間綫去上環同灣仔。另有專綫小巴去大埔墟。
22°27′17″N 114°09′40″E﻿ / ﻿22.45474°N 114.16103°E﻿ / 22.45474; 114.16103
大埔頭徑

大埔頭徑，香港一路，喺大埔頭，英文Tai Po Tau Drive。佢雖然叫徑，但唔係行人小徑。條路程勾形，部份路段為衞奕信徑第八段。佢東面起自大埔頭路口，之後向南行，夾喺太湖花園第二期同大埔三育中學之間，之後向南屈西，橫過大埔頭遊樂場。之後再屈北直行，同衞奕信徑相合，繞過足球場，喺大埔頭村側邊。北行中途再遇大埔頭路，之後一直至大埔頭村北公廁止。由此可沿衞奕信徑上九龍坑山。
佢中間有村路入華樂豪庭同太湖山莊。
條路經過名勝有大埔頭村敬羅家塾。
22°27′15″N 114°09′27″E﻿ / ﻿22.45407°N 114.15739°E﻿ / 22.45407; 114.15739
大堂區

大堂區（葡文：Freguesia da Sé）係澳門其中一個堂區，喺澳門半島東南部，面積3.4平方公里，係澳門半島面積最大嘅堂區，住大約5萬人。
大堂區嘅西北部係新馬路，中部係南灣，東部係新口岸。
澳門半島嘅商業中心、銀行、高級辦工室、名店、高級餐廳都喺呢個堂區。

交通
澳門其中一個重要碼頭（外港客運碼頭）喺呢區，有定期船同直昇機班次來往港澳碼頭、尖沙咀客運碼頭、屯門碼頭、深圳蛇口等地方。
大埔頭路

大埔頭路，香港一路，喺大埔頭，英文Tai Po Tau Road。佢係入大埔頭嘅唯一車路，由東而西。東起汀太路近太湖花園，西行，南有太湖花園，北有大埔運動場，前行有大埔頭巴士總站。再行，南面叉出大埔頭徑。再行，北面叉出新華安里，再行就到大埔頭徑而止。
有幾條巴士路綫喺大埔頭巴士總站做起紇處。亦有專綫小巴行。
佢附近設施有大埔游泳池、大埔運動場以及大埔運動場壁球及網球中心。
大埔頭遊樂場

大埔頭遊樂場，香港公園之一，遊樂場之一，喺大埔大埔頭，大埔頭徑，英文叫Tai Po Tau Playground。行政上歸大埔區。設施有硬地球場、手球場、籃球場，以及七人足球場兼手球場、洗手間同傷殘人士洗手間、有泛光燈、看台三個。開朝七晚十一。
圖靈根

圖靈根（德文：Thüringen，[ˈtyːʁɪŋən] ( 聽)，又譯圖林根），全名圖靈根自由州（德文：Freistaat Thüringen），係德國東面嘅一個聯邦州，首府艾雅福。
圖靈機

一部圖靈機嘅想像圖；部機會一路讀取條帶上面嘅一格，並且對嗰個格作出運算，再決定要使唔使改嗰格同埋跟住要向左郁定向右郁。
圖靈機（英文：Turing machine），又有叫確定型圖靈機，係運算理論上好常分析嘅運算模型，個名取自廿世紀初嘅英國大數學家亞倫圖靈（Alan Turing）。一部圖靈機嘅運作如下：一部圖靈機會讀取一條分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機會做以下三個基本作業當中是但一個：
讀取讀取器下嗰格係乜符號；
編輯嗰格－寫一個新嘅符號落去或者刪除咗嗰格佢；
將條帶向左或者向右移一格，等個讀取器可以讀取打前嗰個格隔離嘅一個格。
一條圖靈機讀嘅帶會好似以下噉樣，當中  代表第  款符號：
圖靈機呢部抽象機械就噉睇好似好簡單，但查實可以計到好多嘢；原則上，是但攞一個演算法，都梗會有一款圖靈機能夠模擬呢段演算法嘅邏輯。

例子
例：計加減法
想像以下嘅演算法，條帶上面有兩個數值， 同 ，兩個都用二進制表達，而兩個數之間同條帶嘅起始有個 $ 做標示，即係話部機會讀嘅輸入會類似噉嘅樣：
$0010$0011（「0010」喺二進制係 2，而「0011」喺二進制係 3）。
再想像部圖靈機跟以下嘅演算法行：
// 由 x 嗰度減 1，再加 1 落 y 嗰度，直至 x = 0 為止。
repeat until x == 0, then HALT {
 // 用 T2（睇下面）
 subtract 1 from x
 // 用 T1（睇下面）
 add 1 to y

 go back to the first $
}
T2（將個數減 1）如下：
攞補充－將 1 冚唪唥變做 0，0 冚唪唥變做 1；
將個數加 1（睇 T1）；
再做一次補充。
T1（將個數加 1）如下：
如果喺個數嘅左邊盡頭（$）起始，行去個數嘅右邊盡頭；
由右邊開始行，將所有 1 變做 0，直至
將第一個 0 變成 1。
例如如果輸入係 $0010$0011，部機行完一次段演算法之後，條帶嘅狀態就會變成 $0000$0101（「0101」喺二進制入面係 5）－呢一部圖靈機曉做加減數。
圖靈托

圖靈托（意大利文：Trento）係意大利圖靈天諾－南鐵羅首府，人口12萬。
維基同享有多媒體嘅嘢：Trento
圖靈測試

圖靈測試嘅圖解；A 係部受試機械，B 係個對照人類，C 係個評判。評判唔會見到 A 同 B，衹能夠通過文字同兩者溝通。
圖靈測試（粵拼：tou4 ling4 caak1 si3 | 英文：Turing test，TT）係由英國數學家亞倫圖靈喺 1950 年諗出嚟嘅一個測試，用嚟檢驗一部機械係咪展現到好似人噉嘅有智能行為。
最基本嗰種圖靈測試步驟如下：一次測試會有一個人類負責做評判，跟住又有一個人類同部受試嘅機械，兩者分別噉同個評判講嘢；個評判唔會見得到個人類同個受試者，淨係有得用鍵盤同熒幕等嘅方法同受試者傾偈，最後個評判就要答，兩個受試者當中邊個係人邊個係機械－而如果搵咗一班評判返嚟之後，發現班評判嘅判斷嘅準確性唔明顯好過隨機靠撞嘅話，嗰部受試機械就算得上係通過咗圖靈測試，展現出同人類冇分別嘅智能。

有幾重要
睇埋：人工智能哲學
圖靈測試喺人工智能哲學上係一個重要嘅課題，引起咗廣泛嘅討論。例如有學者批評圖靈測試指出，嚴格嚟講，就算一部機械通過咗圖靈測試，都衹係表示佢曉喺一個人工環境下做某啲工作，但有智能嘅行為要求嘅係能夠喺自然環境下生存，所以圖靈測試喺測試機械智能上嘅功用有限。
因為噉，有學者諗出咗新版嘅圖靈測試，好似係所謂嘅真正完整圖靈測試（Truly Total Turing Test，TRTTT）噉，就認為一部機械要算得上展現人類智能，佢就需要能夠喺自然環境下達成人類能夠達成嘅重大成就，包括係－好似人類噉樣－創作出新遊戲以及創出新嘅語言等等。
圖騰

圖騰（粵拼：tou4 tang4）係代表住某種動物或者植物等特定嘅嘢睇做同本氏族有親屬或者其他特殊關係嘅一大碌柱，係原始宗教嘅最初形式，大概喺舊石器時代晚期出現。「圖騰」係印第安文totem嘅音譯，源自北美阿耳貢金人奧季布瓦族方言ototeman，意即「佢嘅親族」或者「佢嘅氏族」，相當於係成個部族嘅標記。好多氏族成日用佢命名。
圖騰崇拜嘅動物係唔捕殺得，只可以喺特殊嘅場合舉行祭祀時先可以殺死佢哋。
以澳洲原住民為例，佢哋覺得靈魂會離開身體，並留喺圖騰（即生物嘅替身）上面。
唔使問阿貴嘅係，現代人類嘅圖騰就係科學技術，佢將會帶住人類繼續升騰。
圖騰古道

圖騰古道（粵拼：tou4 tang4 gu2 dou6）係中國廣西桂林一原始部落，亦係陽朔十里畫廊嘅景區之一同國家AAAA級景區。位置喺陽朔城區南邊嘅十里畫廊景區入面，321國道嘅K553+110標記位。呢個景區主要睇喺12000～7000年前，桂林甑皮巖一帶住嘅先民有關啲衣食住行、生活同宗教、墓穴文化呢啲嘢。
呢個景區之所以出名，係因為佢係遠古嘅原始人部落。佢哋啲原始人後代都係冇名，其中男嘅叫「阿布」；女嘅叫「阿力」，而且位位好細粒，膚色同啡種人好相似。
圖靈托能源

圖靈托能源（英文：Aquila Basket Trento）係意大利圖靈托嘅職業籃球球會，依家打緊意大利籃球甲級聯賽。
圖靈論題

圖靈論題（英文：Turing thesis）係運算理論上嘅一個重要諗法。根據圖靈論題，一個施喺自然數身上嘅函數可以靠有效方法（指部運算機械會喺數量有效嘅時間之內計完）嚟計到答案 if and only if 個函數可以用圖靈機（Turing machine；一種同廿世紀數碼電腦有好多共通點嘅理論運算機械）嚟計到答案；用日常用語講嘅話，意思即係指任何物理上有可能計到嘅問題都可以用圖靈機嚟計。
圖騰主義

圖騰主義（英文：Totemism），又叫圖騰崇拜，係指崇拜圖騰嘅信仰文化。圖騰主義相信人同埋動植物、自然現象抑或非生物之間存在着不可見嘅聯繫。有呢種信仰嘅人會認為圖騰有特別嘅力量，所以會棟起一大碌圖騰柱去供奉。
大柴克友

大柴克友（1973年5月10號—）係日本足球員，司職前鋒，效力過甲府風林，市原JEF聯，及仙台七夕。
大林豬

大林豬（學名係：Hylochoerus meinertzhageni）係偶蹄目嘅豬科嘅大林豬屬入面嘅唯一一隻豬，佢棲身西非同非洲中部。佢二元學名「Meinertzhageni」係來自英國動物學家梅納茨。
大林車站

大林車站係臺灣鐵路公司縱貫線南段嘅一個鐵路車站。
大果榕

大果榕（粵拼：daai6 gwo2 jung4；學名：Ficus auriculata），又嗌大無花果，係桑科榕屬嘅常綠喬木，而家喺中國廣西、海南、雲南、四川同埋貴州、越南、印度同埋巴基斯坦境內嘅公園路邊同草地、低山溝谷嘅潮濕雨林入面先至搵到。
佢亦係無花果嘅大家姐。

形態
植株高4～10m，樹形較開闊。葉互生，似窄嘅心形，大而濃綠。花屬隱頭花序，喺出邊睇唔到。果屬瘦果，簇生喺樹幹基同埋舊梗枝上，大而繁密，生時青綠，熟時轉啡紅，樣似揼扁咗嘅波噉。

用途
呢種樹一般攞嚟做庭院樹，同時佢重可以用嚟做行道樹，菓可以食得，亦可以整成蜜餞。
大柴健二

大柴健二（1973年11月19號—）係日本足球員，司職前鋒，效力過浦和紅鑽，大阪櫻花，柏太陽神，及橫濱FC。
大林波波河跨境公園

大林波波河跨境公園（英文：Great Limpopo Transfrontier Park）係非洲南部一個跨國國家公園，橫跨莫三鼻給西南部、南非東北部同埋津巴布韋東南部，面積35,000平方公里。
大柴旦

大柴旦係中國青海海西一個行政委員會，由德令哈管轄，人口1.6萬。
大柵欄

大柵欄（注意柵字讀拆，粵拼：daai6 caak3 laan4；英文：Dashilanr；普通話讀音：dàshílànr）係中國北京一內街，喺西城區前門步行街到煤市街之間。
佢亦係前門步行街嘅其一商業步行街，啲建築亦係全國重點文物保護單位之一。
夢裏花

《夢裏花》（英文：Flower In The Wonderland）係臺灣歌手張韶涵出嘅第四張錄音室專輯。
夢野

夢野（粵拼：mung6 je5；簡化字：梦野），係中國大陸填詞人、自由撰稿人。喺甘肅武山出世，而家住喺陝西西安。因為佢成日發夢同埋心好狂野，所以筆名叫做「夢野」。

經歷
佢因為幫梁凡填詞嘅《阿楚姑娘》而出名。2019年，幫宋茜第一張專輯嘅《懷念》填詞。
夢遊3D

《夢遊3D》（英文：Sleepwalker in 3D），係套2011年上畫嘅香港電影，由彭順執導，李心潔、楊采妮主演。故仔講女主角嘅夢遊經歷，牽涉到一單兇殺案。
夢綺地精選

《夢綺地精選》（英文：Final Wonderland）係臺灣歌手蔡依林嘅一張精選輯，2007年9月19號響Sony BMG發行。呢隻唱片收咗蔡依林喺新力博德曼時期嘅40首歌曲、22首歌曲嘅MV同2首重混組曲。呢隻唱片仲獲得臺灣唱片銷量排行榜週度第5名嘅最高成績。

背景同發行
2002年7月23號，蔡依林同新力音樂簽約，佢之後一連推出《看我72變》、《城堡》同埋《J-Game》三張錄音室專輯，呢三張專輯響臺灣嘅銷量分別超過36萬、30萬同26萬張；全亞洲總銷量分別超過150萬、150萬同120萬張，亦都獲得臺灣年度專輯唱片第2名、臺灣年度女歌手唱片銷量第1名。2006年2月16號，蔡依林同百代音樂簽約。同年5月5號，新力博德曼幫蔡依林發行精選輯《J-Top 冠軍精選》。同年11月3號，新力博德曼幫蔡依林發行重混專輯《最愛 Live Concert音樂精選》。2007年9月19號，新力博德曼繼續幫蔡依林發行精選輯《夢綺地精選》，呢隻唱片收錄蔡依林喺新力音樂時期發行嘅38首歌曲、22首歌曲嘅MV同2首重混組曲。而且喺發行之後嘅頭一週即已獲得臺灣五大唱片行同玫瑰大眾唱片行嘅唱片銷量排行榜第19名同第18名。
夢角鮟鱇科

夢角鮟鱇科（學名：Oneirodidae）係輻鰭魚綱鮟鱇目嘅其中一個科。
夢遊

夢遊，舊稱睡然卜，係種心理病，病人睏覺嗰陣會走落床週圍行，有啲更會做出其他行為，不過醒咗後就唔記得自己夢遊過。
夢的盡頭，就是天涯。

夢的盡頭，就是天涯。郭富城嘅錄音室專輯發行日期1994年2月9號錄製時間1993年-1994年類型華語流行曲時長41:39唱片公司飛碟唱片郭富城專輯年表


一生的情人（1994年）一生的情人1994
夢的盡頭，就是天涯。（1994年）
天若有情II天涯凝望（1994年）天若有情II天涯凝望1994
《夢的盡頭，就是天涯。》係香港歌手郭富城嘅國語唱片，喺1994年2月9號推出。
夢見青春期

夢見青春期（日文：夢みるアドレセンス）係日本一個女子音樂組合，2012年出道，依家有5位成員。
利園酒店

利園酒店係香港舊時一座酒店，喺銅鑼灣利園山，由希慎興業發展，1971年起好，1994年8月拆咗，重建做利園。
利士賴恩

利士賴恩（粵拼：lei6 si6 laai6 jan1；英文：Rex Ryan，英文讀音：[rɛks ˈraɪən]；1962年12月13號—）係美國嘅美式足球教練，奧克拉何馬州阿德摩爾人。曾經執教過國家美式足球聯盟屬下嘅紐約噴氣機同水牛城比爾等其他8隻球隊同其他大學嘅美式足球隊。
利夫尼

利夫尼（1958年7月8號—）係以色列政治人，2006年到2009年做以色列外長，2009年領導前進黨以1席嘅差距領先利庫德集團做咗議會第一大黨，組成聯合政府。
利基控股

利基控股有限公司（英文：Build King Holdings Limited，港交所：00240）係香港一建築公司。
利基控股主要經營承建地盤平整、道路、橋、渠務、污水處理設施、水務、機場基礎設施、鐵路基礎設施、港口、填海、海事結構、海底管線、住宅/商業樓宇、公園、隧道、堆填區、廢物管理同埋廢水處理廠等行業。
利基控股喺1980年由惠記集團分拆建築業務而成。2004年7月23號，喺香港交易所透過清咗盤嘅I-China Holdings Limited換取上市。公司總部喺觀塘偉業街223號宏利金融中心B座六樓601至605A室。
利園山

利園山係香港東角南面、鵝頸東面一座山。
座山土名叫鵝頭山，英人來到後將座山對出個海角叫東角，所以座山叫東角山，之後渣甸洋行買咗座山，改叫渣甸山，1923年利希慎買咗座山，再改叫利園山。
利園山道

利園山道（Lee Garden Road），曾經叫怡和山街，係香港島嘅一條馬路，嚮銅鑼灣軒尼詩道以南，希慎道以北，跟波斯富街南北平行走向。
利園山道嚮以前係一座山，叫做利園山，而家呢條街道係畢直嘅兩線行車平路。因為嚮銅鑼灣購物商業區，利園山道日夜都係行人同車輛走嚟走去，街兩邊開咗唔少食肆、地鋪同樓上鋪。好似大家樂同銅鑼灣蘋果商場。幾年前重有座興利中心三越百貨添，後來興利中心拆卸重建，成為而家嘅希慎廣場。
利園山道（2017年1月）
利園山道唐樓（2018年９月）
塔斯曼海

塔斯曼海係澳洲東南面一個海，東面係紐西蘭；南面係南冰洋；西面係澳洲新南威爾士、維多利亞州同塔斯曼尼亞；北面係珊瑚海，個名嚟自頭一位發現佢嘅歐洲人塔斯曼。
塔木德

塔木德（希伯來文：תלמוד‎，Talmud）喺猶太教嚟講，係僅次於塔納赫第二部最重要嘅典籍。塔木德係希伯來文嘅音譯，意思係 ｢教導｣，亦有人根據佢嘅本意而譯做 ｢口傳妥拉｣，呢個叫法係出自《申命記》11:9 ：｢你們將用它來教導你們的孩子｣。
對於猶太教徒嚟講，《塔納赫》係由神所賜嘅永恆典籍，而《塔木德》就係猶太人係生活上實用嘅典籍，畀猶太人喺生活、宗教、處世、道德上有一個準則
塔斯曼尼亞政府

塔斯曼尼亞政府體制係隸屬於澳洲憲法嘅政府體制，成立於1856年，經歷咗百餘年多次嘅修訂。自1901年起，塔斯曼尼亞成為澳洲聯邦（Commonwealth of Australia）嘅一個州，同聯邦嘅關係亦首先尊重塔斯曼尼亞憲法。根據澳洲憲法，塔斯曼尼亞除咗被聯邦分割部分嘅立法權同司法權，其他方面保持完全獨立。塔斯曼尼亞係根據西敏制嘅精神——英國式議會政治體系，實行三權分立。
塔斯曼尼亞島

塔斯曼尼亞島（Island of Tasmania）係澳洲最大嘅外島，喺澳洲島東南，太平洋西南部，面積65,022平方公里，成個島都係澳洲塔斯曼尼亞州嘅主要領土。

代表
好出名嘅袋獾，野生嗰啲而家只係會住喺呢個島上面。塔斯曼尼亞州徽入面嗰兩隻動物通常叫做袋狼，家陣已經死澌。啲人當呢兩種走獸做個島嘅象徵，兼且用呢笪埞幫渠哋攞名。前頭嘅有名叫「Tasmanian Devil（直譯做『塔斯曼尼亞惡魔』）」，後面嘅就俗稱「Tasmanian Tiger（直譯做『塔斯曼尼亞虎』）」或者「Tasmanian Wolf（直譯做『塔斯曼尼亞狼』）」。
塔斯曼尼亞州

塔斯曼尼亞州（英文：Tasmania），簡稱塔州，係澳洲唯一嘅島州，原名范迪門領（英文：Van Diemen's Land），位於澳洲東南面，係一個呈三角形嘅大島，同澳洲本土最南面嘅維多利亞省首府墨爾本隔海相望。塔斯曼尼亞喺六個省之中佔地面積最細，係澳洲自然生態保護得最完善嘅地方，最大城市係首府霍巴特，人口50萬幾（2009年）。
塔斯曼尼亞號稱「天然嘅州」，亦被譽為「蘋果嘅島」，亦有「澳洲版嘅新西蘭」之稱，以秀麗風光同埋樸素人文為特色。作為獨立島嘅地理令當地有較大嘅未開發天然地帶，全省約40%被正式列為國家公園、自然保護區或者世界自然遺產地，並且住咗啲特有動植物，例如袋獾。

歐洲人發現
第一個發現呢個島嘅歐洲人係荷蘭探險家鄧雅品（又叫阿布·塔斯曼），時為1642年11月24號。佢用荷屬東印度總督范德文（又叫安東尼·范·迪門（Anthoonij van Diemen）嘅名去同個島起名。之後，英國人將名簡化做范德文領。1777年，占士曲嚟到呢度，同日後嘅歐洲航海家為呢個島加添好多好有歐洲色彩嘅名。
鄧雅品重喺1642年「發現」咗塔斯曼尼亞東南部嘅貝寧島（Bruny Island）。呢個島同塔斯曼尼亞本島之間被德嘉圖海峽（D'Entrecasteaux Channel）同暴風灣（Storm Bay）隔開。1792年法國探險家布魯尼·莊·德嘉圖勘測呢個島並以佢命名，而本來嘅澳洲土著名就係「Alonnah Lunawanna」。
1790年左右，英國人登陸本島；1825年，呢度成為從新南威爾斯州獨立出去嘅殖民地，成立行政同司法部門；1853年之前，范德文地係犯人係流放地，尤其係首府河北同東南嘅亞瑟港，關押成千個犯人；1856年，本島開始實施自治，改名為塔斯曼尼亞；1901年，塔斯曼尼亞加入新成立嘅澳洲聯邦，成為佢其中一個州。
塔斯曼尼亞糙躄魚

塔斯曼尼亞糙躄魚（學名：Kuiterichthys furcipilis）係躄魚科糙躄魚屬嘅其中一個種。
塔斯曼尼亞荒野

塔斯曼尼亞荒野係個喺澳洲嘅世界遺產，登錄喺聯合國教科文組織嘅世界遺產名錄。
和樂路

和樂路（粵拼：wo4 lok6 lou6）係中國廣東廣州嘅西南-東北走向馬路，喺白雲區太和。西南邊從太和中路嘅米龍西七街口開始，一直向東北去到長新路嘅順和街口。

概要
全長600m，闊24米，雙向4車道。
和散那

和散那（希伯來文：הושענא‎，羅馬拼音：Hoshana；古希臘文：ὡσαννά，羅馬拼音：Hosanna），天主教譯賀三納，係猶太教同基督教用語，原意係 ｢求你拯救｣、｢求你救助｣ 嘅意思，但係喺基督宗教好多時當係一種讚美用語。

意思
和散那喺希伯來文係一個合音，原句本來係 הושעה נא（Hoshiʿa na），喺詩篇118篇25節出現過，中文譯 ｢求你拯救｣、｢求你救助｣，但係因為係簡寫，喺希伯來聖經並唔會搵到和散那嘅寫法，不過爾個字喺猶太教其實一直都有用。

引伸
喺猶太教，和散那係指住棚節嘅禮儀入面一段禱文嘅回應部分，當中嘅回應正正就係 ｢求你拯救｣，而成個禮儀就叫 הושענות（Hoshanot），即係 ｢和散那｣ 嘅眾數。
喺猶太教亦都有所謂 ｢大和散那｣（הושעה רבה，Hoshana Rabba），係一個猶太節日，指住棚節嘅第七日。
早喺三世紀，基督宗教已經錯誤咁將和散那解做一種讚美用語，好多時會用喺一啲讚美詩之中，爾種理解可能源於有關棕枝主日嘅記載。根據馬太福音記載，當耶穌騎住驢進入耶路撒冷嘅時候群眾大聲呼喊：｢和散那歸於大衛嘅子孫！奉主名嚟嘅，係應當稱頌嘅！高高在上和散那！｣（爾段經文喺天主教直接擺咗喺彌撒嘅歡呼頌入面，但係喺粵文禮儀並冇賀三納嘅字眼，而係譯咗做 ｢歡呼之聲｣）。
和服

和服，係指日本人傳統嘅衣服，深受漢服（主要係大唐時期）嘅影響。而家日本人多數只會喺傳統節日或者搞傳統儀式先至着和服。
和業廣場

和業廣場（粵拼：wo4 jip6 gwong2 coeng4，英文：HEYE PLAZA）；喺起緊間大樓嗰陣嗌過和泰廣場（wo4 taai3 gwong2 coeng4；HETAI PLAZA）；規劃嗰陣嗌過廣州康王中心（gwong2 zau1 hong1 wong4 zung1 sam1；Guangzhou Kangwang Center）嘅名；佢係中國廣東省廣州市嘅其中一間有商務、金融、休閒、娛樂、餐飲、辦公喺埋一齊嘅超甲級寫字樓同綜合性商場，喺荔灣區龍津東路同康王中路嘅交界東南邊。

負責方
呢間大廈係由廣東泰記和天投資有限公司嚟負責開發，廣州市和泰物業服務有限公司嚟負責起呢間大樓。

逳手同落成時間
和業廣場喺2007年9月開始逳手起，2009年5月起好。

政府強拆間屋？
其實喺起呢間廣場之前，有粒釘戶一直霸咗喺度，而且一霸就霸咗3年咁耐先至俾人拆咗。因為2003年7月31號，嗰時廣州市荔灣區建設局經過市規劃局批准話可以用得呢嚿地。甚至到咗2004年3月17號，廣州市國土資源同埋房屋管理局都批准咗荔灣區建設局嘅拆遷行為。喺2004年下半年，龍津東路同康王中路嘅交界東南邊嗰嚿地皮嘅442間拆遷户入面，除咗龍津東路606同604號嘅住户之外，其它都順利搬走嗮。喺強拆之前，荔灣區法院執行局領導、執行法官曾經去過同警告過呢兩間嘢嘅珠海10幾次，點知幾次都俾屋主屌，就話一定要「四同」（地段、面積、方向、及新舊程度都一樣）嚟安置，唔係嘅話，畀間「古希臘神廟」都唔制，甚至重寫埋遺書嚟點着煤氣樽嚟自殺。由於屋主係都要夾硬嚟，搞到荔灣區政府嘅有關工作人員成日都帶咗好多種安置方案嚟同佢一齊傾，但屋主話呢啲係發嗑瘋，甚至重掟嗮同安置方案有關啲嘢出去，重喺屋外2樓窗臺打出咗「荔灣區政府要求強拆我屋！！慘！慘！慘！」嘅標語。到咗2007年5月8號佢都冇搬走，就喺嗰年6月15號，荔灣區法院就按法定程序嚟強制拆佢間屋，就將屋主一家大細安置喺荔灣區康王中路嘅惠城花園入面。由於現場有三個人喺度搞潑H2SO4同噴唔明嘅氣體嚟抗法，搞到法院依法將佢哋司法拘留。由於呢單事件俾好多廣州嘅街坊關注咗，結果俾人話成係「成個廣州入面，最巴閉嘅釘子戶」。而呢兩間嘢卒之喺2007年6月15號17:00當場拆嗮。
和明苑

和明苑係香港嘅一個居者有其屋屋苑，喺新界將軍澳坑口銀澳路8號，一共有4座樓，1999年入伙。呢個屋苑喺居者有其屋第十九期乙、第十九期丙開賣，嗰時嘅開賣價介乎港幣$883,100 - $1,806,600。
和束町

和束町（粵拼：wo4 cuk1 ding1，日文：和束町／わづかちょう Wazuka chō */?）係日本京都府嘅其中一個町。面積64.93平方公里，2020年人口有3,496人，人口密度每平方公里53.8人。
威廉平原區

威廉平原區係毛厘士嘅一個區，喺國土中部，首府博巴森羅斯希爾。
威廉吉森

威廉吉森（William Gibson，1948年3月17號—）係一個美國同加拿大嘅作家。
威廉市

威廉市係荷蘭海外領土古拉索島嘅首府，人口十五萬。
威廉布萊克

威廉布萊克（英文：William Blake，1757年11月28號—1827年8月12號）係英國英格蘭詩人同畫家，亦係浪漫主義其中一個代表。
威廉占士

威廉占士（William James，1842年1月11號—1910年8月26號）係美國哲學家，亦係實用主義嘅主要提出人同埋代表人物。
商紂王

商帝辛（約前1090年—前1044年），子姓，名受，祭名辛。後世根據周朝對渠嘅評價而叫渠做紂王，係中國商朝末代君主。前1044年，周部落首領姬發打到入城，之後自焚，商朝亡。
周朝人話渠寵信妲己，建立酒池肉林，發明炮烙等酷刑，殺害忠臣義士，係個暴君，但係證實唔到，又被人質疑。
商船

商船，船一種，用來通商貿易，載貨有，載客亦有。唔似官家如水師，唔似個樂人玩樂遊艇。
英文稱之為merchant ship。
商道

《商道》（粵拼：soeng1 dou6；韓文：상도／商道 Sangdo）係部韓國MBC嘅劇集，崔仁浩嘅小說係佢嘅原作，取材自朝鮮後期商人林尚沃嘅活動。齣劇集喺2001年播出，導演李丙勳以《醫道》、《大長今》等而知名。

概要
19世紀，通過喺李氏朝鮮時代實存嘅豪商林尚沃（임상옥Im Sangok；1779年～1855年）嘅生平，展現掌握當時商圈嘅四大商幫：開城商人（松商，송상songsang）、漢陽商人（京商，경상gyeongsang）、義州商人（灣商，만상mansang）同東萊商人（萊商，내상naesang），以佢哋爲對象，展示咗市廛（廛讀前，si5 cin4；即街邊店舖）同亂廛（lyun6 cin4；即就地擺賣）、客主（即駐店商人）同褓負商（即遊走商隊）等熾烈嘅商業競爭，又描寫身份上最底層嘅商人佢哋嘅世相同哀樂，又據資料展示貨幣同價值交換、人工費等各樣「實體經濟嘅具體事例」，呢啲都通過劇集逐一介紹。

主要人物
李在龍（細個時：孟世昌）飾 林尚沃
朝鮮最有名嘅巨富（1779年～1855年），純祖時靠住人參貿易賺取萬金。佢係個傳奇人物，從最初嘅卑微身份做到三品嘅龜城府使，經歷波瀾萬丈嘅人生。佢識得詩歌。佢以商道精神，爲後世所尊敬、欽慕。
金賢珠 飾 朴多寧
朴周命嘅新婦（sam1 pou5），義州松房嘅女行首。佢兼備美貌同聰明，又有好叻嘅理財才能。經過啲事緣後，本來佢作爲女人同林尚沃喺商業上冇乜緣份，但經過紆餘曲折嘅過程，佢好深噉愛上咗林尚沃。
鄭普碩 飾 鄭治壽
客居喺洪得柱嘅行首，兩班出身，因爲窮，而遺恨噉斬斷過去嘅夢想，投身原本抗拒嘅商業，入咗洪得柱門下，踏上做商人嘅路。平生同林尚沃係愛恨關係，以商人關係來對決。佢有學問基礎，識得商術。
李順載 飾 朴周命
松都第一嘅巨商。佢嘅信念係「無論乜嘢手段方法，賺到錢就係生意人嘅最高美德」，所以爲人冷酷，賺咗好多錢成爲巨富。佢進出喺貿易業，佢有野心要去掌握朝鮮所有嘅商權。

灣商
朴仁煥 飾 洪得柱
義州有名嘅生意人，性格精叻，係個好鬼慳嘅孤寒種。佢好認可林尚沃。因爲朴周命嘅計略，所有店舖都畀曬松商，一時陷入絕境。
金慈玉 飾 洪得柱老婆徐氏
洪銀姬 飾 洪得柱嘅女洪美今
洪得柱嘅女。表面上傲慢、自尊心強，內心多情多感，感情豐富。起初無視林尚沃，但知咗佢份人後，就鍾意咗佢，之後做咗林尚沃嘅夫人。
鄭明煥 飾 本店大行首金斗冠
李熙道 飾 銅器店行首許三甫（洪美今嘅外家老表）
洪真熙 飾 許三甫夫人（洪美今嘅外家表嬸）
李桂仁 飾 絲綢店行首裴順卓
車珠玉 飾 裴順卓夫人
裴度煥 飾 絲綢店書記劉斗七
申國 飾 大定江船團行首洪太柱（洪得柱嘅細佬）
車潤回（音譯） 飾 灣商執事

林尚沃一家
宋在浩 飾 林峰赫
林尚沃嘅父親。爲咗賺錢，同林尚沃加入松商朴周命商團嘅跟尾，踏入清國嘅土地。但係朴周命出賣咗佢，令佢入罪，無辜噉斬首。
孟世昌 飾 細個時嘅林尚沃
羅文熙 飾 林尚沃阿媽韓氏
全惠秀 飾 林尚沃嘅妹林尚喜
金一雄 飾 林尚沃嘅細佬林尚延

雜技團
金容建 飾 團長吉天九
金世俊 飾 李福太
金映錫 飾 莽太
李雅賢 飾 秦草禮
金有美 飾 尹采淵
雜技團女子。兩班嘅女。喺疫病橫行時，畀林尚沃從中救出，又將佢委託畀雜技團。佢生得靚女，識跳舞，欽慕林尚沃。

之外
鄭善日 飾 純祖
朴英知 飾 奸臣朴宗慶
吳昇龍 飾 奸臣戶曹判書金斗植
李周炫 飾 敬差官張銘國
朴泰鎬 飾 初期義州府尹
李城鎬 飾 中期義州府尹
洪性璇 飾 後期義州府尹
朴贊煥 飾 洪景來
朴丙勳（音譯） 飾 禹君則
金先東（音譯） 飾 洪總角
金英善 飾 灣府差使
韓熙 飾 張美鈴
清國浙江省出生，畀人賣咗去北京嘅妓寨，係個絕世美人，林尚沃幫佢，救佢出妓寨，之後做咗清國高官大爵嘅夫人，爲此要向林尚沃報恩。
李淑 飾 雜工安州嬸
宋閔亨 飾 王昭時
李大路 飾 林尚沃貶做官奴時嘅銅器廠技工
崔秉學 飾 紅參蒸包技工朴由哲
林玄植 飾 泰川官衙官妓嘅老公，橋樑建設技術者楊秀東（特別出演）
文熙遠 飾 泰川鄉班黃進士
吳正錫（音譯） 飾 泰川官衙吏房
李度鍊 飾 兩西御史
姜相求 飾 平壤監營判官李明右
趙明男 飾 右議政尹政鎬
金鍵鎬 飾 京商大房
鄭基成 飾 金笠
韓浩雄（音譯） 飾 松都官衙判官
商餘

商餘（Modulo），又叫同餘運算或者模數，係一範涉及整數嘅算術。一般英文係叫「mod」，中文音譯係「模」，廣東讀音係「莫」嚟表示商餘。商餘主要係一套計算餘數嘅計算系統。商餘亦係奧數入面其中一個重要嘅概念。日常生活例子有時鐘，十二小時進制同廿四小時進制都係商餘嘅例子。以現代基本數學嘅概念入手，商餘共餘係一個等價關係。進階嘅商餘學，係抽象代數同埋數論入面嘅，佢係一個喺入面嘅二元運算，更深入嘅就需要用到抽象代數入面嘅一啲概念。

基本概念同例子
商餘係有關除法嘅數學。其實計算商餘，只係運用緊餘數定理。

例一
計算。
呢條式係指要搵得出餘數。利用餘數定理，得知。
因此

例二
假設而家係上晝十點，要揾七十個鐘之後，係過咗幾多日又幾多個鐘，即係要搵。利用餘數定理，得知。
因此，。
因為而家係上晝十點，再加廿二個鐘，就即係。
所以過咗七十個鐘之後係三日後上晝八點。

特質
商餘有一個特質，佢走出嚟嘅答案一定係介乎要除嗰個數同零之間。用數學式表達，就係，因為餘數定理講到明，所以得出。

例一
根據上面嘅例一，任何一個整數，將佢。a就會係0、1、2、3、4其中一個，即係。

電腦商餘
好多電腦程式都支援mod嘅計算。
商鞅

商鞅（前390年—前338年）係中國戰國政治人同哲學家，亦係法家學派嘅一位代表人物。佢因為去秦國幫過秦孝公搞變法（史稱商鞅變法）而出名。
商餘計算

商餘計算（英文：Modular Arithmetic），或者叫做商餘數學，書面語可能叫做「模數學」，係數學入面一套特別嘅整數計算，早係1801年就已經喺高斯本書Disquisitiones Arithmeticae入面記載。
可以利用「時鐘」嚟理解商餘計算，朝早9點加5個鐘就係下晝2點，喺個鐘上面會顯示由9變做2，其實就係因為9+5=14，而14除以12餘2。呢個就一個常見又易明嘅例子。

等價關係
内文：同餘
商餘計算主要集中喺同餘關係上面，而同餘係一個等價關係。用數字式嚟定義同餘呢個關係可以寫成：呢個定義同加、減、乘呢三個運算都係兼容（compatible）嘅，用加法嚟做例子，就係如果有同埋，咁就可以推導出。
假設揀定咗一個正整數。「同係嘅同餘」，數學式會寫做。
例子：
從普通角度了解就係，同埋。由此可見，佢哋嘅同餘都係1，所以喺同餘呢個關係上面，佢哋係一樣。
從定義嘅角度嚟睇，。而40係可以被5除盡，即係。因此符合定義。

同餘加法同乘法
内文：同餘
假設有兩個同餘關係， 同埋 。可以得出：
注意：同餘關係入面嘅除法同平時做嘅除法好唔同。

餘數定理嘅應用
内文：餘數定理
舉個例，利用餘數定理將16除3，得出。因而得知，16除3嘅餘數係1。數學上會將「16除3嘅餘數係1」呢件事叫做商餘（mod），數學式會寫。
再舉多個例，因為。如果跟返上面嘅定義，得知
由此可見「」可以解做「」，但係因為數學上唔止一個等價關係，所以會寫做「」嚟區別。而從同一個例子可以見到：注意：左面嘅係「」，而右面嘅係「」。
由上面嘅性質推斷落去，可以得知證明：
，利用餘數定理即係有某啲整數符合，。
，利用餘數定理即係有某啲整數符合，。
所以得出。

應用
如果係兩個整數，係質數，咁。
學歷

學歷（粵拼：hok6 lik6）係人喺教育機構入面，接受科學、文化知識訓練嘅學習經歷。一個人喺任何層次教育機構入面學習或接受訓練，都有相應嘅學歷等級。大體嚟講，一段學習經歷都可以成為學習者嘅「學歷」。但社會上，多數講嘅係有特定含義同價值嘅「學歷」。

由來
喺近代社會之前，人求職時都係通過個人身份、家庭、財產同遺傳、親屬範圍內進行人力資源選拔。直到18世紀初，由於近代嘅官僚組織已經達到一定形成規模，所以從嗰時開始，現任官員都要通過考試嚟選拔。後嚟經過好多次發展，重將佢引到職業範圍，從而成為教育當中必不可少嘅一部分。
由於歐洲地區經歷咗好長時間嘅工業同社會發展，加上英國開始通過侵略方式霸佔全球，1853年由英國東印度公司董事向英國高官建議，引入呢項選拔制度向印度當地嘅公務員推廣，重喺1870年以同樣方式向各個行業嘅人力資源方面推廣，從而逐漸向全球流行。

分類
學歷嘅等級有好多種。包括咗小學、中學、大學之分。喺大學嘅各個學分都修夠嗮兼論文都過關嘅，最高可以有博士學位嘅榮譽。學位喺全球各地都通用。
學是疫學非

《學是疫學非》（英文：Sidewalk Scientist Coronavirus Special）係香港電視廣播有限公司嘅健康資訊節目，屬《學是學非》嘅武漢肺炎香港疫情特別版。節目有兩輯，第1輯由麥美恩、馮盈盈、劉穎鏇、何依婷及戴祖儀主持，由2020年2月24號到2月28號禮拜一到五22:30-23:00喺翡翠台首播，總共5集；第2輯由張寶兒、陳詩欣、何泳芍、戴祖儀、陳欣茵、何沛珈及何依婷主持，由2022年3月3號到3月11號禮拜四、五22:30-23:00喺翡翠台首播，總共4集。

爭議
喺首集節目入面，扮演護士嘅主持人直接將贊助商K-clean嘅消毒劑次氯酸水噴向人體，而消委會曾指，喺任何情況下，都唔建議向人體噴灑消毒劑。率先發現問題嘅FB 專頁思思TVB的二三事批評，做法教壞細路，亦侮辱護士形象。化學學者鄺士山回應傳媒亦指，使用霧化槍嗰陣應該戴n95口罩。
學校

甘比亞一間穆斯林學校。
學校（粵拼：hok6 haau6）主要係指一楝畀學生係入面學嘢嘅建築物，有時候亦都有一啲無形嘅學校，用「函授」或者「網上資源」向學生提供知識，譬如話香港網上學府。
學期

學期（粵拼：hok6 kei4）係一個年級裏面，上堂時間嘅一個單位。每個國家有唔同嘅學期制，以兩學期制、三學期制同四學期制較為常見。
學校圖書館

學校圖書館，又叫校園圖書館，係指學校入面嘅圖書館。主要係畀學校嘅學生用，有啲亦會畀教職員同舊生用。
學民思潮

學民思潮呼籲市民參與2012年七一大遊行反對德育及國民教育科。
學民思潮（英文：Scholarism）係香港一學生組織，2011年5月29號由一班中學生成立，組織宗旨係反對香港特別行政區政府設立德育及國民教育科。2016年3月，學民思潮宣佈停止運作。

名稱
2011年5月29號到2012年3月，全名係學民思潮反對德育及國民教育科聯盟，由2012年3月開始，簡稱學民思潮。
「學民」一字來自學生身份，而學生亦帶有香港公民嘅身份，因此必須履行公民義務，積極參與公共社會事務。「思潮」一字係來自五四運動，當年學生摒棄中國舊有傳統思想，追求德先生（Democracy，民主）同賽先生（Science，科學），渴望民主、思想同言論自由。組織者決意以當年嘅學生運動作為榜樣，追求自由開放嘅思想自由，而唔係盲目嘅愛國情懷。
組織喺成立初期命名為「學民思潮 反對德育及國民教育科聯盟」，以示團隊係以撤回德育同國民教育科為目標，關心政府喺德育同國民教育科上推行嘅政策；後來喺2012年3月刪去「反對德育及國民教育科聯盟」，剩係保留「學民思潮」四字。

史
香港政府喺2011年中旬提出會喺中、小學設立德育及國民教育科，向公衆發佈諮詢文件。2011年5月29號，來自匯基書院（東九龍）嘅黃之鋒同林朗彥同學認為國民教育管制學生思想、浪費上課時間、浪費公帑，決定正式成立「學民思潮」，並由兩人擔任召集人。初期係以「學民思潮 反對德育及國民教育科聯盟」命名，目的係要求特區政府撤回德育及國民教育科，並關心政府喺呢科上推行嘅政策。
2012年3月，學民思潮以「改變始於足下」為口號，透過示威、遊行、記者招待會同街站等一連串社會行動，要求政府撤回德育及國民教育科。同時，組織名字簡化為「學民思潮」，以表示除反對德育及國民教育科外，亦會廣泛關心社會議題。例如強颱風韋森特襲港，導致膠粒墮海，引發香港膠災，學民思潮喺發起「全民行動，十區街站，收集簽名」嘅同時亦派成員拾膠珠，又喺Facebook專頁呼籲網民參同拾膠珠行動；又例如南丫島嚴重撞船海難發生後不久，學民思潮旋即把封面相片同資料相片分別更換為黑底灰字「祈求平安」同黑底灰階學民思潮標誌，表示哀掉死難者，並祈求傷者同失蹤者平安。
學民思潮嘅召集人一職起初由黃、林兩人共同擔任，後曾任「九十後動員」召集人之一嘅鍾曉晴加入並成為召集人之一，林之後辭去召集人一職並退居幕後，減少發言，負責更多文宣同構思各類型嘅活動，召集人剩返黃、鍾二人。2012年6月3號九十後動員召集人鍾曉晴宣布退出學民思潮，學民思潮召集人自此由黃之鋒一人擔任。
學民思潮除咗喺網頁、社交網站等網上空間發聲外，亦組織多次社會運動去逼使政府撤回國民教育科，當中包括於2012年7月1號起，連續6日向教育局局長吳克儉示威，要求撤回德育及國民教育科。由於學民思潮喺要求撤回國民教育科嘅立場上同教協相近，就同家長組織國民教育家長關注組同教師組織香港教育專業人員協會組成民間反對國民教育科大聯盟，合辦同年7月29號嘅「全民行動，反對洗腦，7月29號，萬人大遊行」、9月1號「良心話事，守護孩子」公民教育開學禮大集會等活動。因應政府仍然堅持唔撤回德育及國民教育科，學民思潮隨後發起「全民行動，十區街站，收集簽名」聯署行動，獲得國民教育家長關注組同另一學生組織大專行動嘅支持同協。學民思潮喺8月末更宣佈把行動升級，發起「埋單計數，撤回課程，佔領政總」嘅升級行動，更有3名學生絕食56個鐘。
學民思潮宜家正同教協同民間反對國民教育科大聯盟積極籌劃罷課等不合作運動，前提係教育局喺9月3號前仍不撤回德育及國民教育科，但同時強調罷課係最後一步，召集人黃之鋒同學指：「國民教育科有甚麼內容，係通識科同常識科教不到？他們答不到我。」又指：「冇人想罷課，我都想上學，但若要走到這一步，係政府逼我們這樣做。」

親中報紙評價
2012年8月28號，《文匯報》有文章批評學民思潮「以反國民教育借題發揮，批鬥教師」，指學民思潮「成為反對派『紅衛兵』，選舉前被利用造勢，嚴重破壞香港尊師重道的傳統美德」。
《ATV焦點》抹黑學民思潮爭議
學是學非

《學是學非》（英文：Sidewalk Scientist）係香港電視廣播有限公司製作嘅生活資訊節目，到依家拍咗7輯。節目會用輕鬆搞笑嘅手法，包括趣劇同實驗，去解答生活同科學嘅知識。節目名嚟自傳統粵語俗語「學是非」。

主持人
節目最初由李佳芯、梁嘉琪、黃心穎主持，第一輯中段加埋麥美恩，第二輯再加埋湯洛雯同張秀文，一路維持到第四輯。第五輯留三個舊主持人梁嘉琪、麥美恩同湯洛雯，再加三個新主持人張寶兒、馮盈盈同劉穎鏇，第五輯中段加埋鄺潔楹，第六輯中段加埋何依婷，第七輯再加三個新主持人何泳芍、陳詩欣同戴祖儀，中段加埋陳欣茵。

主持人變遷
只係計常規主持，唔包括退出後返嚟客串演出。

各輯節目
呢個節目第一輯喺2013年4月20號到2014年5月9號逢禮拜六19:00-19:30喺翡翠台播出。節目集數最初定有22集，後決定添加到36集，最後添食到54集。
之後見個節目好受歡迎，2014年7月再特別拍多集《學是學非放暑假》，加埋森美做主持，喺2014年7月19號禮拜六21:30-22:30喺翡翠台播出。
同年再開拍第二輯，喺2014年11月15號到2015年3月14號逢禮拜六19:30-20:30喺翡翠台播出。
第三輯喺2015年8月30號到9月20號逢禮拜日19:30-20:30喺翡翠台播出，跟住9月27號到10月25號改喺20:00-20:30播出。
第四輯喺2016年1月3號到2017年1月15號逢禮拜日20:00-20:30喺翡翠台播出。
第五輯喺2017年5月14號到2018年5月13號逢禮拜日20:00-20:30喺翡翠台播出。
第六輯喺2018年6月24號到2019年2月24號逢禮拜日20:00-20:30喺翡翠台播出。
第七輯喺2019年12月14號到12月28號逢禮拜六20:00-20:30喺翡翠台播出，跟住2020年1月4號到6月21號改喺20:30-21:00播出。

學是疫學非
内文：學是疫學非
為新型肺炎疫情製作嘅特別版《學是疫學非》，前後兩輯，分別喺2020年2月份同2022年3月份喺翡翠台播。

學是學非學毒害
由禁毒處同禁毒常務委員會贊助、以禁毒做主題嘅特別版《學是學非學毒害》（Sidewalk Scientist On Narcotics），由劉穎鏇、何泳芍主持，鄧智堅、林正峰、陳懿德演出，喺2024年6月29號禮拜六21:30-22:00喺翡翠台播。

獎
呢個節目曾入圍2013年萬千星輝頒獎典禮最佳資訊節目同TVB馬來西亞星光薈萃頒獎典禮2013最喜愛TVB資訊節目嘅最後三強。到2016年萬千星輝頒獎典禮，佢成功贏到最佳資訊節目。
學校開放日

學校開放日係學校嘅大型公開活動，將校園開放畀公眾入去參觀，好多時都係用嚟提升學校知名度，同埋令有意入學嘅學生對學校有多啲認識。
孭

孭（粵拼：me1）係將啲嘢擺喺膊頭同背脊上面嘅動作，孭住嘅人或嘢可以由一笪地方拎去遞二度。一般孭呢個動作係人（通常大人）去做，動物例如馬騮都可以孭，引申到死物都可以孭嘢。孭嘢可以有架生幫手。
如果將啲嘢放喺頭頂上面，運去遞二度，叫頂，唔算係孭。

辭意
因為孭嘅嘢好重，咩嘢可以好辛苦，所以引伸指全力去背負嘅責任。
孭飛、孭重飛：對件（重要嘅）事負責。
孭鑊：件事衰咗，為件事負全責